Ryan Poehling

Ryan Poehling (sündinud 3. jaanuaril 1999 Lakeville'is Minnesotas) on USA jäähokimängija, kes mängib keskründajana NHL-i klubis Pittsburgh Penguins.

Aastatel 2016–2019 mängis ta St. Cloud State University jäähokimeeskonnas.

2017. aastal valis Montreal Canadiens ta NHL-i draftis 25. valikuna. Canadiensiga sõlmis ta 2019. aasta märtsis kolmeaastase lepingu. NHL-is debüteeris ta sama aasta 6. aprillil hooaja viimases mängus Toronto Maple Leafsi vastu ja tegi selles mängus kübaratriki. Poehling sai sellega alates 1943. aastast esimeseks Canadiensi mängijaks pärast Alex Smarti, kes on oma debüütmängus kübaratriki teinud."Poehling has hat trick in NHL debut for Canadiens, who defeat Maple Leafs". nhl.com. 7.4.2019. Vaadatud 1.5.2022

Hooajal 2019–20 osales ta NHL-is 27 mängus, kuid sai kirja vaid ühe värava ja ühe väravasöödu. Lisaks mängis ta samal hooajal American Hockey League'is (AHL) Canadiensi tütarklubis Laval Rocket, kus ta tegi 36 mänguga 5+8. Hooajal 2020–21 mängis Poehling vaid AHL-is, tehes 28 mänguga 11+14. 2021. aasta augustis pikendas ta Canadiensiga lepingut kahe aasta võrra."Two-year contract extension for Ryan Poehling". nhl.com. 27.8.2021. Vaadatud 1.5.2022 Hooajal 2021–22 sai Poehling NHL-is 57 mänguga kirja üheksa väravat ja kaheksa väravasöötu.

2022. aasta juulis kaubeldi Poehling Canadiensist Pittsburgh Penguinsi.

2017. aastal tuli Poehling USA kuni 18-aastaste koondisega omavanuste maailmameistriks. USA kuni 20-aastaste koondisega võitis ta 2018. aasta juunioride maailmameistrivõistlustel pronksmedali ja 2019. aastal hõbemedali. 2019. aasta juunioride maailmameistrivõistlustel, kus ta lõi viis väravat ja andis kolm väravasöötu, valiti Poehling turniiri väärtuslikumaks mängijaks.

 Viited 

 Välislingid 
 Ryan Poehling NHL.com lehel
 Ryan Poehling hockeydb.com lehel

Kategooria:Ameerika Ühendriikide jäähokimängijad
Kategooria:Montreal Canadiensi mängijad
Kategooria:Pittsburgh Penguinsi mängijad
Kategooria:Sündinud 1999